L-Isqof Baldassare Cagliares jagħmel Viżta Pastorali fil-Għarb erba' mit sena ilu 1615-2015 Erba' mit sena ilu sewwa, nhar l-Erbgħa, 11 ta' Novembru 1615, l-Isqof Baldassar Cagliares fetaħ l-ewwel viżta pastorali tiegħu f'Għawdex fil-Knisja Matriċi ta' Santa Marija. Hu kien inħatar isqof ta' Malta u Għawdex fl-età ta' 38 sena waqt konċistorju presedut mill-Papa Pawlu V fil-Palazz tal-Quirinale nhar it-18 ta' Mejju 1615. Imħeġġeg kif kien għall-ħidma pastorali, l-Isqof Cagliares beda viżta pastorali Għawdex fl-istess sena tal-ħatra tiegħu — ebda isqof qablu u warajh ma'għamel viżta Għawdex daqshekk malajr wara l-ħatra. Ftit jiem wara l-ftuħ tal-Vista, huwa għamel żjara fl-inħawi ta' Ċangura, tad-Dwejra, u tal-Għarb. Inġibu fil-qosor dak li ħallielna miktub fuq il-Kappella tal-Viżitazzjoni, il- kappella li ħafna snin wara kellha ssir parroċċa. It-tagħrif li ġej nafuh minn folju 22 verso tar- rapport tal-Viżta Pastorali li jinsab miżmum b'għożża fl-AEGeArkivju Episkopali ta' Għawdex fis-sezzjoni VPeViżti Pastorali — VP (1615) 22v. L-Isqof Baldassar Cagliares isejjaħ lill-kappella Sanctae Mariae Virtutis — jiġifieri Santa Marija tal-Mirakli. Il- kelma bil-Latin virtus, fil-ġenettiv virtutis, tfisser fost l-oħrajn qawwa u, b'estensjoni, mirakli. Dan ifisser li n-nies tal-inħawi kienu jsibu l-kappella ta' dik in-naħa bħala Santa Marija tal- Mirakli. Peress li r-rapport tal-vista hu miktub bil- Latin, hu qaleb mill-Malti għal-Latin. Nafu li, dak iż-żmien, ix-xbiha taż-żjara tal-Madonna lil Eliżabetta ssejħet tal-Mirakli. Dan għaliex kif naqraw fl-evanġelju ta' San Luqa, 1, 41-45. Malli Eliżabetta semgħet lil Marija ssellmilha, it-tarbija qabżet fil-ġuf tagħha u Eliżabetta mtliet bl-Ispirtu s-Santu; u nfexxet f'għajta kbira u qalet: Imbierka inti fost in-nisa, u mbierek il-frott tal-ġuf tiegħekl U minn fejn ġieni dan li omm il-Mulej tiegħi tiġi għandi7 Għax ara, malli smajt f'widnejja leħen it-tislima tiegħek, it-tarbija li għandi fil-ġuf qabżet bil- ferħ. Iva, hienja dik li emmnet li jseħħ kull ma bagħat jgħidilha l-Mulejl' Il-miraklu ġara proprju fil-mument ta' dak li l-evanġelista jsejjaħ qabża bil-ferħ. 2 e L-inkwatru titulari Ir-rapport jiftaħ hekk: Fil-kappella, igħidilna, kien hemm pittura li turi ż-żjara tal-Madonna lil Eliżabetta magħmula minn artist tajjeb. Kienet imdawra u msebħa bi gwarniċ. L-Isqof ukompli jikteb li: Fuq l-artal, kien hemm żewġ gandlieri, kif ukoll żewġt dvalji. Fuq ir-riħ tal-artal kien hemm tużell żgħir b'sitt patalotti tat-tila li kienet impittra. It-tużell kien ukoll ornat bil-freneż u l-ġmiemen. Iżda ma jidhirx li kien hemm minn dawn f'tal-Virtut. 3 e Żewġ bibien Il-Vista tkompli: Festa Għarb Lulju 2015. — Il-kappella kellha żewġ bibien tal-injam. Il-Viżta ma tatix lejn fejn kienu jħarsu. Kellhom serratura tal-ħadid u għalhekk kienu jistgħu jingħalqu sewwa. Kellha wkoll dħul ta' skut, aktarx fis-sena, li dik il-ħabta kien qiegħed igawdihom Don Mattheo Chiappara, l-arċipriet tal-Knisja Matriċi. Don Mattheo, li kien preżenti mal-isqof waqt il- Viżta, stqarr lill-isqof li l-kappella f'dak il-mument ma kellhiex rettur tagħha u ma kellha l-ebda dħul ieħor u lanqas kienet frekwentata min-nies. 4 e id-devot Andrea Malliceh Għarfu lill-isqof li kien hemm raġel, ċertu Andrea Malliceh, li nhar il-festa tal-Viżitazzjoni, kien iġib qassis ħalli jqaddes quddiesa għan-nies li dak inhar kienu jinvistaw il-kappella. L-istess Andrea kien jipprovdi erbat itmiem qamħ magħmul ħobż lil dawk li b'devozzjoni kienu jieħdu sehem fil-quddiesa tal- festa. L-istess Andrea, kull nhar ta' Sibt, kien imur fil- kappella u jixgħel il-lampier li kien hemm imdendel quddiem l-inkwatru ta' Santa Eliżabetta għal tul il- ġurnata kollha. 'Il quddiem, din id-devozzjoni kellha titkattar u l-kappella kellha tieħu r-ruħ.